Babelscape/SREDFM huggingface dataset:
Πιτέστι

Το Πιτέτσι (ρουμανικά: "Pitești") είναι πόλη της Ρουμανίας, πρωτεύουσα και μεγαλύτερη πόλη της επαρχίας Άρτζες. Είναι κτισμένη στις όχθες του ποταμού Άρτζες. Αποτελεί σημαντικό οικονομικό και εμπορικό κέντρο και είναι έδρα δύο πανεπιστημίων. το Πιτέστι βρίσκεται στην ιστορική περιοχή της Μουντενίας, στον Αυτοκινητόδρομο Α1, που συνδέει άμεσα την πόλη με την πρωτεύουσα Βουκουρέστι και είναι σημαντικός σιδηροδρομικός κόμβος, με σταθμό διαλογής στο γειτονικό Μπιλιλέστι. Στην πόλη βρίσκεται το διυλιστήριο πετρελαίου Αρπέτσιμ, ένα από τα μεγαλύτερα στην ανατολική Ευρώπη, και είναι κέντρο εμπορίας της αυτοκινητοβιομηχανίας, ιδιαίτερα της Dacia.

Αν και η περιοχή κατοικείται από τα προϊστορικά χρόνια η πρώτη της αναφορά γίνεται το 14ο αιώνα και αναπτύχθηκε ως εμπορικό κέντρο στη βόρεια Βλαχία και ήταν ανεπίσημη κατοικία πολλών Ηγεμόνων της Βλαχίας μέχρι το 18ο αιώνα. Από το 19ο αιώνα και μέχρι το μεσοπόλεμο ήταν σημαντικό πολιτικό κέντρο του εθνικού Φιλελεύθερου Κόμματος και η κύρια κατοικία των πολιτικών της οικογένειας Μπρατιάνου. Κατά τα πρώτα στάδια του κομμουνιστικού καθεστώτος ήταν ένα από τους κύριους τόπους πολιτικής καταστολής και στις φυλακές του έγινε ένα πείραμα σε τεχνικές πλύσης εγκεφάλου.. Το Πιτέστι λόγω της θέσεώς του, του κλίματος του και της οικονομίας του ήταν για ένα χρονικό διάστημα η περιοχή στην οποία βρίσκονταν οι πριγκιπικές κατοικίες.
Χαλκίδα BC

Η ομάδα καλαθοσφαίρισης της Χαλκίδας, Χαλκίδα BC, είναι ελληνικός αθλητικός σύλλογος που δραστηριοποιείται στην πόλη της Χαλκίδας, στο Νομό Εύβοιας, όπου και βρίσκεται η έδρα του, το Κλειστό Γυμναστήριο Κανήθου Χαλκίδας "«Τάσος Καμπούρης»". Επίσημο έτος ίδρυσής του είναι το 2012 και αγωνίζεται με χρώματα το μπλε και το λευκό. Διατηρεί τμήματα ανδρικής καλαθοσφαίρισης όλων των ηλικιακών ομάδων.
Ιμπραΐμ Σισσοκό

Ο Ιμπραΐμ Σισσοκό (γεννημένος στις 29 Νοεμβρίου 1991) είναι Ιβοριανός διεθνής ποδοσφαιριστής, ο οποίος αγωνίζεται στην θέση του αριστερού χαφ για λογαριασμό της τουρκική Εσκισεχίρσπορ.
Ταϊπέι 101

Το Ταϊπέι 101 είναι ένας ουρανοξύστης που βρίσκεται στην Ταϊπέι, την πρωτεύουσα δηλαδή της Δημοκρατίας της Κίνας (γνωστή και ως Ταϊβάν). Το κτήριο είχε επισήμως το τίτλο του ψηλότερου κτηρίου στη Γη από το 2004 μέχρι τα εγκαίνια του Μπουρτζ Χαλίφα στις 4 Ιανουαρίου 2010. Όσον αφορά το 2012 είναι το τρίτο πιο ψηλό κτίριο στον πλανήτη. Το Ταϊπέι 101 είναι ένα θαύμα της σύγχρονης τεχνολογίας. Οι αρχιτέκτονες άντλησαν έμπνευση από το ψηλό αλλά λεπτό φυτό μπαμπού. Το σχήμα του όμως μόνο δεν μπορεί να κρατήσει σταθερό τον ουρανοξύστη σε περίπτωση σεισμού ή ισχυρών ανέμων. Έτσι οι σχεδιαστές κατασκεύασαν ένα σκελετό με κολόνες στήριξης από μπετόν και ατσάλι, ενώ για την απόσβεση των ταλαντώσεων εγκατέστησαν ένα εκκρεμές με ατσάλινη σφαίρα βάρους επτακοσίων τόνων, που απορροφά την δύναμη του ανέμου. Έτσι αντί να ταλαντεύεται το κτίριο, ταλαντεύεται το εκκρεμές. Είναι σημαντικός πόλος έλξης τουριστών. Υπάρχουν μάλιστα δύο παρατηρητήρια, ένα κλειστό στο 89ο όροφο και ένα ανοικτό στον 91ο.
Μπογιακά

Η Μπογιακά (ισπανικά: Boyacá) είναι ένα από τα τριάντα δύο διαμερίσματα της Νοτιο-αμερικανικής Δημοκρατίας της Κολομβίας. Βρίσκεται στο κέντρο της χώρας, μεταξύ του ποταμού Μαγδαλένα και την ανατολική οροσειρά των Άνδεων. Ήταν ένα από τα 4 διαμερίσματα της Μεγάλης Κολομβίας το 1824, και τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861.

Η έκταση του διαμερίσματος είναι 23.189 τ.χλμ. και ο πληθυσμός της εκτιμάται στους 1.211.186 κατοίκους.
Οι Αναλώσιμοι 2

Οι Αναλώσιμοι 2 (αγγλικά: "The Expendables 2") είναι αμερικανική κινηματογραφική ταινία δράσης η οποία κυκλοφόρησε στις 17 Αυγούστου του 2012, και στην Ελλάδα η πρώτη της προβολή έγινε στα τέλη του ίδιου μήνα. Σκηνοθετήθηκε από τον Σάιμον Γουέστ, με σενάριο του Κεν Κάουφμαν και με πρωταγωνιστές τους Σιλβέστερ Σταλόνε, Τζέισον Στέιθαμ, Ράντι Κουτούρ, Ντολφ Λούντγκρεν, Τζετ Λι, Άρνολντ Σβαρτσενέγκερ,Μπρους Γουίλις και Τσακ Νόρις.

"Οι Αναλώσιμοι 2" αποτελεί συνέχεια της προηγούμενης ταινίας που κυκλοφόρησε και άνοιξε την σειρά, το καλοκαίρι του 2010.
Η ταινία διαδραματίζεται σε διάφορες περιοχές, συμπεριλαμβανομένων και της Βουλγαρίας, του Χονγκ Κονγκ και της Νέας Ορλεάνης.
Στάδιο Ζοζέ Αλβαλάδε

Το Στάδιο Ζοζέ Αλβαλάδε (πορτογαλικά: "Estádio José Alvalade") είναι ποδοσφαιρικό γήπεδο στην Λισαβόνα της Πορτογαλίας.Αποτελεί το κεντρικό τμήμα του ευρύτερου συμπλέγματος αθλητικων εγκαταστάσεων «Alvalade XXI». Το γήπεδο είναι η έδρα της Σπόρτινγκ Λισαβόνας και έχει χωρητικότητα 50.049 θέσεις,οι οποίες είναι χρωματισμένες με τυχαίο και όχι ομοιόμορφο τρόπο προκειμένου να δημιουργείται η ψευδαίσθηση ότι το γήπεδο είναι πάντα γεμάτο. Το Ζοζέ Αλβαλάδε εκτός από την Σπόρτινγκ χρησιμοποιείται και από την Εθνική Πορτογαλίας.

Η κατασκευή του ολοκληρώθηκε το 2003 και ουσιαστικά αντικατέστησε το «παλιό Ζοσέ Αλβαλάδε» στο οποίο αγωνιζόταν η ομάδα της Σπόρτινγκ απ' το 1956. Τα εγκαίνια του σταδίου έγιναν τις 6 Αυγούστου του 2003 στην φιλική αναμέτρηση μεταξύ της Σπόρτινγκ και της Μάντσεστερ Γιουνάιτεντ. Το Αλβαλάδε φιλοξένησε μια σειρά αγώνων στα πλαίσια του Euro 2004 όπου μεταξύ αυτών και τον νικηφόρο αγώνα της Εθνικής Ελλάδος κόντρα στην Εθνική Γαλλίας.Επίσης τo 2005 διεξήχθη ο τελικός του Κυπέλλου ΟΥΕΦΑ μεταξύ της Σπόρτινγκ Λισαβόνας και της ΤΣΣΚΑ Μόσχας.

Το στάδιο διαθέτει 1.315 υπόγειες θέσεις στάθμευσης και η πρόσβαση σ'αυτό είναι σχετικά εύκολη καθώς εξυπηρετείται από τον σταθμό «Campo Grande» του μετρό της Λισαβόνας αλλά και από σταθμό λεωφορείων ο οποίος λειτουργεί σε κοντινή απόσταση από το γήπεδο. Ο σχεδιασμός του γηπέδου έγινε από τον αρχιτέκτονα Tomás Taveira και η κατασκευή του κόστισε €105 εκατομύρια.
Κόνσταντιν φον Νόιρατ

Ο βαρώνος Κόνσταντιν φον Νόιρατ (Konstantin Hermann Karl Freiherr von Neurath, 2 Φεβρουαρίου 1873 - 14 Αυγούστου 1956) ήταν Γερμανός διπλωμάτης, ο οποίος υπηρέτησε, μεταξύ άλλων, ως Υπουργός Εξωτερικών της κυβέρνησης του Αδόλφου Χίτλερ. Καθώς είχε αυτή τη θέση και πριν την άνοδο του Χίτλερ στην εξουσία και την διατήρησε κατά τα πρώτα χρόνια του ναζιστικού καθεστώτος, θεωρείται ότι διαδραμάτισε πολύ σημαντικό ρόλο στη διαμόρφωση των πολιτικών επιδιώξεων του ναζιστή ηγέτη, όχι μόνο στην υπονόμευση της Συνθήκης των Βερσαλλιών, αλλά και στις εδαφικές διεκδικήσεις της Γερμανίας που αποτέλεσαν το προοίμιο του Β΄ Παγκοσμίου Πολέμου. Συχνά, ωστόσο, αντιτάχθηκε σε πολλά σημεία της πολιτικής αυτής, όχι τόσο από ιδεολογικής απόψεως αλλά, κυρίως, από απόψεως τακτικής. Οι αντιθέσεις που εξέφραζε οδήγησαν τον Χίτλερ να τον αποπέμψει από την θέση του Υπουργού Εξωτερικών, αντικαθιστώντας τον με τον ένθερμο ναζιστή και πολύ περισσότερο ενδοτικό στις ιδέες του Χίτλερ, Γιοάχιμ φον Ρίμπεντροπ. Μετά την απομάκρυνσή του, ο Νόιρατ τοποθετήθηκε ως «Προστάτης του Ράιχ στην Βοημία και Μοραβία» ("Reichsprotektor in Böhmen und Mähren") κατά το διάστημα 1939-1943, μολονότι κατά το μεγαλύτερο μέρος της θητείας του είχε υποσκελιστεί από τον Ράινχαρντ Χάιντριχ και η θέση του ήταν περισσότερο διακοσμητική. Δικάστηκε ως εγκληματίας πολέμου στη Δίκη της Νυρεμβέργης και καταδικάστηκε σε δεκαπενταετή κάθειρξη για την συμμετοχή του στις πρακτικές του ναζιστικού καθεστώτος.
Στέφανο Ναπολεόνι

<br>
Ο Στέφανο Ναπολεόνι (γεννημένος στις 26 Ιουνίου 1986 στην Ρώμη) είναι Ιταλός ποδοσφαιριστής, ο οποίος αγωνίζεται στην Τουρκία για λογαριασμό της Γκεζτεπέ ΣΚ. Μπορεί να αγωνιστεί στην θέση του επιθετικού ή του χαφ.
Σλομποζία

Η Σλομποζία (ρουμανικά: "Slobozia", : [sloboˈzi.a]) είναι πόλη της νοτιοανατολικής Ρουμανίας , 128 χιλιόμετρα ανατολικά του Βουκουρεστίου , πρωτεύουσα της επαρχίας Ιαλόμιτσα.

Ο πληθυσμός της Σλομποζία ανέρχεται στους 43.061 κατ.
Τέμενος Αράπ

Το Τέμενος Αράπ (τουρκικά: "Arap Camii", μεταφράζεται ως το "Αραβικό Τέμενος") είναι ένα τζαμί (πρώην λατινική εκκλησία) στο Καράκιοϊ (ιστορικά είναι η περιοχή Γενοβέζικου Γαλατά) της Κωνσταντινούπολης στην Τουρκία. Διακρίνεται από το υψηλό τετραγωνικής δομής κωδωνοστάσιο. Χτίστηκε το 1323-37 μάλλον από μια αδελφότητα Δομινικανών στο όνομα του "Αγίου Παύλου". Κατά την διάρκεια της Οθωμανικής Αυτοκρατορίας (το διάστημα 1475-1478 την εποχή που βασίλεψε ο Σουλτάνος Μωάμεθ Β΄ ο Πορθητής) ο ναός μετατράπηκε σε τζαμί, το οποίο λειτουργεί μέχρι σήμερα.

Τον 6ο αιώνα στην τοποθεσία αυτή ήταν χτισμένη μια βυζαντινή εκκλησία, η οποία πιθανολογείται ότι ήταν αφιερωμένη στην Αγία Ειρήνη. Από το βυζαντινό ναό μόνο μέρος της τοιχοποιίας σώζεται σήμερα. Μέσα στο τέμενος παραμένει η όψη της μεσαιωνικής λατινικής εκκλησίας και η σημερινή ξύλινη οροφή χρονολογείται από αποκατάσταση που έγινε το 1913-19. Μερικές ταφόπλακες του ναού χρονολογούνται από το 1347, τη χρονιά όπου υπήρξε η πανδημία της μαύρης πανώλης, οι οποίες σήμερα εκτίθενται στο αρχαιολογικό μουσείο της Κωνσταντινούπολης.
Ντιστέλ Ζολά

Ο Ντιστέλ Ζολά (γεννημένος στις 5 Φεβρουαρίου 1989 στο Παρίσι) είναι Κονγκολέζος διεθνής ποδοσφαιριστής ο οποίος αγωνίζεται στην γαλλική Χάβρη, ομάδα της Λιγκ 2. Αγωνίζεται στην θέση του αμυντικού μέσου και είναι παλιός διεθνής με τις ομάδες νέων της Γαλλίας, έχοντας αγωνιστεί σε όλες τις ηλικιακές κατηγορίες. Το 2010, ο Ζολά επέλεξε να γίνει διεθνής με την Δημοκρατία του Κονγκό, χώρα από την οποία καταγόταν. Πραγματοποίησε το ντεμπούτο του μαζί της, τον Μάιο του 2010, σε μια φιλική αναμέτρηση απέναντι στην Σαουδική Αραβία.
Φράνκλιν Κλάρενς Μαρς

Ο Φράνκλιν Κλάρενς Μαρς (24 Σεπτεμβρίου 1883 - 8 Απριλίου 1934) γνωστός ως Frank C. Mars, ήταν Αμερικανός επιχειρηματίας. ο οποίος ίδρυσε την εταιρία Mars, Incorporated, η οποία
παράγει ως επί το πλείστον σοκολατένια γλυκίσματα. Ο Μαρς και ο γιος του
Φόρεστ Έντουαρντ Μαρς δημιούργησαν και ανέπτυξαν τις καραμέλες M&M's.
Πισινγκίνια

Ο Αλφρέντο ντα Ρόσα Βιάνα (Alfredo da Rocha Viana, Jr.), γνωστός και σαν Πισινγκίνια (Pixinguinha, [piʃĩˈɡiɲa]) (23 Απριλίου 1897 – 7 Φεβρουαρίου 1973) ήταν μουσικοσυνθέτης, ενορχηστρωτής, φλαουτίστας και σαξοφωνίστας από το Ρίο ντε Τζανέιρο. Ο Πισινγκίνια θεωρείται ένας από τους σημαντικότερους Βραζιλιάνους συνθέτες λαϊκής μουσικής, με ιδιαίτερη προσφορά στο είδος μουσικής σόρο (choro). Αναμιγνύοντας τη μουσική των παλιότερων συνθετών σόρο του 19ου αιώνα με αρμονίες τζαζ της εποχής, αφρο-βραζιλιάνικους ρυθμούς, και ιδιαίτερες ενορχηστρώσεις, εισήγαγε το σόρο σε ένα νέο ακροατήριο και το έκανε πιο δημοφιλές σαν ξεχωριστό Βραζιλιάνικο μουσικό είδος. Ήταν από τους πρώτους Βραζιλιάνους μουσικούς και συνθέτες που εκμεταλλεύτηκαν επαγγελματικά τις νέες δυνατότητες των τότε νέων τεχνολογιών, της ραδιοφωνικής μετάδοσης και της ηχογράφησης σε στούντιο. Ο Πισινγκίνια συνέθεσε δεκάδες κομμάτια σόρο, που περιλαμβάνουν κάποια από τα γνωστότερα του είδους ("Carinhoso", "Glória", "Lamento" και "Um a Zero").
Ρέσιτσα

Η Ρέσιτσα ("Reșița", Κροατικά "Ričica", Τσεχικά "Rešice", Γερμανικά "Reschitz", Ουγγρικά "Resicabánya", Σερβικά "Решица/Rešica", Τουρκικά "Reşçe") είναι πόλη της δυτικής Ρουμανίας , πρωτεύουσα της επαρχίας Κάρας-Σεβερίν, στην περιφέρεια του Βανάτου με πληθυσμό 73.282. Η πόλη βρίσκεται κοντά στα σύνορα με την Σερβία. Η περιοχή έχει πλούσια κοιτάσματα μεταλλευμάτων και ορυκτών καυσίμων.
Άλγκιρντας Μπουτκεβίτσιους

Ο Άλγκιρντας Μπουτκεβίτσιους (λιθ. "Algirdas Butkevičius") είναι Λιθουανός πολιτικός και υπηρέτησε ως πρωθυπουργός της Λιθουανίας από το 2012 ως το 2016. Ήταν υποψήφιος για την προεδρία της χώρας στις εκλογές του 2009, τερματίζοντας στη δεύτερη θέση με ποσοστό 11,83% των ψήφων, πίσω από την Ντάλια Γκριμπαουσκάιτε. Το 1996 και το 2000 εξελέγη στο Σέιμας, ενώ διετέλεσε και υπουργός Οικονομικών την περίοδο 2004-2005 και μεταφορών την περίοδο 2006-2008. Μετά τις εκλογές του 2012, ο Μπουτκεβίτσιους έγινε πρωθυπουργός της χώρας. Τον Ιούλιο του 2013 ανέλαβε την προεδρία του Ευρωπαϊκού Συμβουλίου.
Χατέμ Μπεν Αρφά

Ο Χατέμ Μπεν Αρφά ("Hatem Ben Arfa", 7 Μαρτίου 1987) είναι Γάλλος διεθνής ποδοσφαιριστής με καταγωγή από την Τυνησία. Αγωνίζεται στην θέση του χαφ κι αυτή του επιθετικού μέσου. Ο Μπεν Αρφά έχει χαρακτηριστεί ως "ένα από τα μεγαλύτερα ταλέντα της Γαλλίας", αλλά έχει δεχτεί οξεία κριτική από ΜΜΕ και ανθρώπους του ποδοσφαίρου για τον ατίθασο χαρακτήρα του.

Ο Μπεν Αρφά ξεκίνησε την καριέρα του αγωνιζόμενος σε διάφορες ομάδες της περιοχής της Ιλ-ντε-Φρανς, έχοντας περάσει, μεταξύ άλλων, από τις ΑΚ Μπουλόν-Μπιγιανκούρ και Βερσάιγ. Το 1999, εντάχθηκε στην ακαδημία της Κλαιρφοντέν. Ο Μπεν Αρφά πέρασε τρία χρόνια στην ακαδημία και, αποχωρόντας, υπέγραψε στην Λυών, όπου κατέκτησε τέσσερεις φορές το πρωτάθλημα της Λιγκ 1. Στα πρώτα του χρόνια στην Λυών, αγωνιζόταν ως κεντρικός επιθετικός, αλλά στη διάρκεια της σεζόν 2007–08 μετατοπίστηκε στην θέση του χαφ. Το καλοκαίρι του 2008, ο Μπεν Αρφά υπέγραψε στην μεγάλη αντίπαλο της Λυών, την Ολιμπίκ Μαρσέιγ, έναντι ποσού ύψους €11 εκατομμυρίων, σε μια μεταγραφή που για την πραγματοποίησή της χρειάστηκε η παρέμβαση της Ligue de Football Professionnel. Με την Μαρσέιγ, κατέκτησε τον τίτλο του πρωταθλητή της σεζόν 2009–10, τον πέμπτο του συνολικά, καθώς και το Λιγκ Καπ Γαλλίας του 2010. Μετά από δύο χρόνια στην Μασσαλία, ο Μπεν Αρφά, ύστερα από πολύκροτο σίριαλ, εντάχτηκε στις τάξεις της αγγλικής Νιούκασλ Γιουνάιτεντ, υπό την μορφή δανεικού, για την σεζόν 2010–11 με ρήτρα οριστικής του απόκτησης από τις "Καρακάξες". Τον Ιανουάριο του 2011, έγινε ενεργοποίηση της σχετικής ρήτρας και, έτσι, ο παίκτης παρέμεινε στην ομάδα και μετά το πέρας της σεζόν.

Ο Μπεν Αρφά είναι πρώην διεθνής με τις ομάδες νέων της Γαλλίας, με τις οποίες έχει αγωνιστεί σε όλες τις ηλικιακές κατηγορίες. Στην ηλικιακή κατηγορία U-17, ήταν μέλος της ομάδας που κατέκτησε το Ευρωπαϊκό Πρωτάθλημα Ποδοσφαίρου U-17 2004. Ο Μπεν Αρφά κλήθηκε στην ανδρική ομάδα για πρώτη φορά τον Οκτώβριο του 2007 για έναν αγώνα στα πλαίσια των προκριματικών του UEFA Euro 2008 απέναντι στις Νήσους Φερόες. Πραγματοποίησε το ντεμπούτο του στον συγκεκριμένο αγώνα και, ταυτόχρονα, πέτυχε το πρώτο του τέρμα στην νίκη της ομάδας του με σκορ 6–0.
Εμίλ Γιάνινγκς

Ο Εμίλ Γιάνινγκς ("Emil Jannings", πραγματικό όνομα: "Theodor Friedrich Emil Janenz", 23 Ιουλίου 1884 - 2 Ιανουαρίου 1950) ήταν Γερμανός ηθοποιός γεννημένος στην Ελβετία. Πρόκειται για τον πρώτο ηθοποιό που βραβεύτηκε με Όσκαρ Ανδρικής Ερμηνείας στην πρώτη απονομή του 1929 για τις ταινίες "Το Λυκόφως της Δόξας (The Last Command, 1928)" και "Όταν η Σαρξ Υποκύπτει (The Way of All Flesh, 1927)". Γνωστός επίσης για την ταινία του Γιόζεφ Φον Στέρνμπεργκ "Ο Γαλάζιος Άγγελος (Der blaue Engel, 1930)", ο ηθοποιός κατά τα τέλη της καριέρας του συμμετείχε σε ταινίες που έκαναν προπαγάνδα υπέρ των Ναζί.
Στάδιο Χιγάντε ντε Αρρογίτο

Το Στάδιο Χιγάντε ντε Αρρογίτο (ισπανικά: "Estadio Gigante de Arroyito") είναι ένα στάδιο του αθλητισμού στο Ροσάριο, Αργεντινή. Είναι η έδρα της ποδοσφαιρικής ομάδας της Ροσάριο Σεντράλ.

Το στάδιο εγκαινιάστηκε αρχικά το 1929 και αναδιαμορφώθηκε σε τρεις φάσεις, η πρώτη το 1957, η δεύτερη το 1963 και η τρίτη το 1968.

Φιλοξένησε το Παγκόσμιο Κύπελλο το 1978. Και η εθνική ομάδα ποδοσφαίρου της Αργεντινής έπαιξε εδώ. Ο τοπικός ήρωας Μάριο Κέμπεσ απόλαυσε την υποστήριξη των θαυμαστών και έγινε ο πρώτος σκόρερ του πρωταθλήματος.
Στάδιο Κορρεχιδόρα

Το Στάδιο Κορρεχιδόρα (ισπανικά: "Estadio Corregidora") είναι ένα στάδιο στο Κερέταρο, Μεξικό. Πήρε το όνομά του από την ηρωίδα του μεξικάνικο πόλεμο της ανεξαρτησίας Χοσέφα Ορτίς ντε Ντομίνγκες (Josefa Ortiz de Domínguez), "Η Συν-σύνεδρος" ("La Corregidora"), έχει χωρητικότητα 34.130 και βρίσκεται στις παρυφές της πόλης του Κερέταρο. Αυτός ο τόπος συναντήσεως χρησιμοποιείται συνήθως για τα ποδοσφαιρικά παιχνίδια. Είναι η έδρα της ομάδας Κερέταρο ΦΚ και φιλοξένησε το Παγκόσμιο Κύπελλο το 1986.

Χτίστηκε το 1985 με μια γερμανική και μεξικάνικη συνεργασία, θεωρείται ένα από τα ομορφότερα στάδια στο Μεξικό. Το σχέδιό του επιτρέπει την ασφαλή έξοδο από όλους τους θεατές, ακόμη και αν είναι πλήρες σε λιγότερο από επτά λεπτά.
Καλαράσι

Το Καλαράσι (Călărași) είναι πόλη της νότιας Ρουμανίας, στη Μουντένια της ιστορικής περιοχής της Βλαχίας, έδρα της ομώνυμης επαρχίας , στην όχθη του κλάδου Μπορτσέα του Δούναβη, περίπου 12 χιλιόμετρα από τα Βουλγαρικά σύνορα και 125 χιλιόμετρα νοτιοανατολικά του Βουκουρεστίου. Οι κάτοικοι της πόλης σύμφωνα με την απογραφή του 2011 είναι 65.181

Η πόλη είναι βιομηχανικό κέντρο ξυλείας και χαρτιού, επεξεργασίας τροφίμων, υαλουργίας, υφασμάτων, παραγωγής ιατρικού εξοπλισμού και βαριάς βιομηχανίας, που αντιπροσωπεύεται από τα χαλυβουργεία Καλαράσι. Το λιμάνι του Καλαράσι είναι από τα μεγαλύτερα στο ρουμανικό τμήμα του Δούναβη και η βιομηχανία της περιλαμβάνει μονάδες μεταποίησης τροφίμων (κυρίως ψάρια) , αλευρόμυλους και παραγωγής χαρτιού και χαρτοπολτού.
Στάδιο Νέσα 86

Το Στάδιο Νέσα 86 (ισπανικά: "Estadio Neza 86") είναι ένα γήπεδο ποδοσφαίρου στη Σιουδάδ Νεσαουαλκόγιοτλ, ένα προάστιο που βρίσκεται ανατολικά της Πόλης του Μεξικού στη Πολιτεία του Μεξικού.

Το Στάδιο χτίστηκε το 1981 και φιλοξένησε το Παγκόσμιο Κύπελλο το 1986.

Το Στάδιο είναι είναι η έδρα της ομάδας ποδοσφαίρου Τόρος Νέσα (Toros Neza) και η ΚΦ Ατλάντε έπαιξε εδώ.
Βασίλειος Τσούπρας

Ο Βασίλειος Τσούπρας (12 Δεκεμβρίου 1934), είναι Θεολόγος-Κοινωνιολόγος, συγγραφέας, αγωνιστής για τα δικαιώματα των τυφλών και των αναπήρων και ιδρυτής της Κίνησης "ΕΠΑΛΞΕΙΣ".
Ρομαίν Αργυρούδης

Ο Ρομαίν Αργυρούδης ή Ρομέν Αργυρούδης ("Romain Arghirudis", γενν. Μυλούζ, 6 Νοεμβρίου 1946) είναι πρώην Γάλλος ποδοσφαιριστής ελληνικής καταγωγής, που έπαιξε σε ποδοσφαιρικές ομάδες και από τις δύο χώρες στην θέση του επιθετικού.

Τη δεκαετία 1960 - 1970, ο Αργυρούδης έΞεκίνησε την καριέρα του από τη Μιλούζ (FC Mulhouse), και στην συνέχεια πήγε στη Λανς (RC Lens, 1968-1969), στη Νις (Nice 1969-1971), στον Ολυμπιακό (1971-72, 1972-73) και ξαναγύρισε στη Λανς στην οποία και έμεινε μέχρι το 1979, όπου και τελείωσε την καριέρα του. Έγινε δύο φορές διεθνής με την εθνική Γαλλίας.

Το 1971, είχε ενταχθεί στον Ολυμπιακό μαζί με τον επίσης Ελληνογάλλο Υβ Τριαντάφυλλο. Το 1972-1973 κατέκτησε το νταμπλ με τον Ολυμπιακό.
Ελληνική παραδοσιακή μουσική

Η Ελληνική παραδοσιακή μουσική περιέχει όλα τα τραγούδια, τους σκοπούς και ρυθμούς των περιοχών της Ελλάδας, της Κύπρου, της Αυστραλίας, των Η.Π.Α. (ομογένεια) και άλλων. Εκτός από τα κοινά μουσικά ακούσματα που συναντώνται σε όλη την Ελλάδα, υπάρχουν και χαρακτηριστικά είδη παραδοσιακής μουσικής ανάλογα με την ιστορία ή τις προτιμήσεις των συγκεκριμένων περιοχών. Επίσης γίνεται διάκριση των τραγουδιών με βάση το περιεχόμενό τους, την περίσταση στην οποία παίζονται και το μέτρο τους. Στην παραδοσιακή μουσική υπάρχουν διάφορα μουσικά όργανα όπως:
* τα πνευστά: (φλογέρες, γκάιντα, κλαρίνο), 
* τα έγχορδα: (λύρα, βιολί, λαούτο, μαντολίνο)
* τα κρουστά: (νταούλια, τουμπερλέκι, ντέφι) κ.ά..
Ρομβοειδής Πυραμίδα

Η Ρομβοειδής Πυραμίδα (επίσης και Κυρτή Πυραμίδα) είναι αρχαία αιγυπτιακή πυραμίδα που βρίσκεται στην νεκρόπολη του Νταχσούρ, περίπου 40 χιλιόμετα νότια του Καΐρου, και είναι χτισμένη από τον Φαραώ του Αρχαίου βασιλείου Σνεφρού (περ. 2600 π.Χ.). Μοναδικό παράδειγμα της πρώιμης ανάπτυξης κατασκευής πυραμίδων, είναι η δεύτερη πυραμίδα που χτίστηκε από τον Σνεφρού. 

Το χαμηλότερο μέρος της πυραμίδας χτίστηκε με κλίση 54 μοιρών, αλλά το πάνω μέρος συνέχισε σε μια γωνία 43 μοιρών, δίνοντας στην πυραμίδα αυτήν την "κυρτή" εμφάνιση.

Οι αρχαιολόγοι σήμερα πιστεύουν ότι η ρομβοειδής πυραμίδα αποτελεί στάδιο μετάβασης από την βαθμιδωτή πυραμίδα προς την κατασκευή πυραμίδας με επίπεδες πλευρές. Έχει προταθεί ότι εξαιτίας της μεγάλης κλίσης των πλευρών με την οποία άρχισε η κατασκευή (54 μοίρες), το οικοδόμημα παρουσίασε σημεία αστάθειας, αναγκάζοντας τους κατασκευαστές να συνεχίσουν με μικρότερη κλίση για να αποτρέψουν την κατάρρευσή του. Αυτή η θεωρία ξεκίνησε από το γεγονός ότι ή πυραμίδα που χτίστηκε από τον Σνεφρού αμέσως μετά, άρχισε από την αρχή με τη μικρότερη κλίση των 43 μοιρών. Αυτή η θεωρία είναι σε αντίθεση με τη θεωρία που υποστηρίζει ότι η αλλαγή στην κλίση επιλέγει για να συντομευθεί η ολοκλήρωση της πυραμίδας, καθώς ο Σνεφρού ήταν ετοιμοθάνατος. Το 1974 ο Κουρτ Μέντελσον πρότεινε ότι η αλλαγή της κλίσης ήταν μέτρο προφύλαξης, λόγω της κατάρρευσης ενώ χτιζόταν της πυραμίδας του Σνεφρού στο Μεϊντούμ.

Η πυραμίδα επίσης είναι μοναδική μεταξύ των περίπου 90 πυραμίδων που έχουν βρεθεί στη Αίγυπτο, για το γεγονός ότι η αρχική εξωτερική επικάλυψη από γυαλισμένο ασβεστόλιθο έχει διατηρεί στο μεγαλύτερο μέρος. 

Το αρχαίο επίσημο όνομα της πυραμίδας της Κυρτής Πυραμίδας γενικά μεταφράζεται ως "(Η)-Νοτιότερη-Λαμπερή-Πυραμίδα," ή "Ο Σνεφρού-Λάμπει-στο-Νότο".
Νετζεραπερέφ

Ο Νετζεραπερέφ ("netjer" = "θεός") ήταν πρίγκιπας της αρχαίας Αιγύπτου, γιος του Φαραώ Σνεφρού. Είναι θαμμένος στον τάφο II/I στο Νταχσούρ, και ο τίτλος του ήταν "Γιος του Βασιλιά". Ήταν ετεροθαλής αδελφός του Φαραώ Χέοπα. 

Ο Νετζεραπερέφ είναι γνωστός από την στήλη του με τη στρογγυλή κορυφή. Η στήλη κάνει αναφορά για την "Kha Sneferu khenty", που είναι το όνομα μίας από των πυραμίδων του Σνεφρού. Ο Νετζεραπερέφ ήταν ιερέας στο ναό της πυραμίδας του Σνεφρού, και επόπτης των επιθεωρητών των νομών της Άνω Αιγύπτου.
Ραναφέρ

Ο Ραναφέρ (ή Ρανοφέρ) ήταν πρίγκηπας της αρχαίας Αιγύπτου κατά την 4η Δυναστεία.
Το όνομά του σημαίνει "Ο Ρα είναι όμορφος", Ρα όντας ο θεός ήλιος, και "nefer" σημαίνει "όμορφος".

Ήταν γιος του Φαραώ Σνεφρού, του πρώτου βασιλιά της Τέταρτης Δυναστίας και μίας από τις συζύγους του. Οι μεγαλύτεροι αδελφοί του Ραναφέρ ήταν ο Νεφερμαάτ και ο Ραχοτέπ. Όλοι πεθάναν πριν τον Σνεφρού, κάτι που το γνωρίζουμε καθώς ο μικρότερος τους ετεροθαλής αδελφός Χέοπας διαδέχτηκε τον Σνεφρού ως Φαραώ μετά το θάνατο του τελευταίου

Ραναφέρ εργάστηκε ως επιτηρητής για τον πατέρα του (τίτλος: «Επίσκοπος των παίξει μουσική-Σνεφρού») και θάφτηκε στο Μασταμπάς.
Γεώργιος Γρατσέας

O Γεώργιος Γρατσέας (1920-1997) ήταν θεολόγος και καθηγητής πανεπιστημίου.
Σταντ Λαβαλουά

Η Σταντ Λαβαλουά Μαγιέν Φουτμπόλ Κλαμπ, πιο συχνά αποκαλούμενη Σταντ Λαβαλουά, είναι γαλλική ποδοσφαιρική ομάδα, με ημερομηνία ίδρυσης τις 17 Ιουλίου 1902 στο Λαβάλ.

Η Σταντ Λαβαλουά ήταν, για μεγάλο χρονικό διάστημα, μια ερασιτεχνική ομάδα που συμμετείχε στα τοπικά πρωταθλήματα. Η πρόσληψη, στη θέση του προπονητή, του Μισέλ Λε Μιλιναίρ το 1968, κι ενώ η ομάδα αγωνιζόταν επί τέσσερεις σεζόν στο Ερασιτεχνικό Πρωτάθλημα Γαλλίας, τρίτη εθνική κατηγορία, σηματοδότησε την αλλαγή. Το 1970, η ομάδα συμπεριλήφθηκε στη νεοσύστατη Ντιβιζιόν 2, απ'όπου προβιβάστηκε στην ελίτ του γαλλικού ποδοσφαίρου το 1976. Έχοντας πλέον αποκτήσει επαγγελματικό καταστατικό, η ομάδα συνέχισε να προοδεύει, φτάνοντας στο απόγειό της στις αρχές της δεκαετίας του 1980 : οι "Lavallois" τερμάτισαν στην πέμπτη θέση της Ντιβιζιόν 1 το 1982 και το 1983, που είχε ως αποτέλεσμα την πρόκριση για το Κύπελλο ΟΥΕΦΑ της σεζόν 1983-1984, όπου κατάφεραν στον πρώτο γύρο να αποκλείσουν την μεγάλη, εκείνη την εποχή, ΦΚ Ντιναμό Κιέβου.

Όμως, σύντομα, η ομάδα από την Μαγιέν βρέθηκε αντιμέτωπη με την έλλειψη χρημάτων την οποία είχε. Μετά από αρκετές αξιοπρεπείς σεζόν, οι "Lavallois" υποβιβάστηκαν με το πέρας της σεζόν 1988-1989. Απέναντι στην αδυναμία της ομάδας να επιστρέψει στην μεγάλη κατηγορία, ο προπονητής Λε Μιλιναίρ απομακρύνθηκε το 1992, έπειτα από εικοσιτέσσερεις σεζόν στον πάγκο της ομάδας. 

Εντός της αμέσως επόμενης δεκαετίας, η ομάδα διακρίθηκε κυρίς στον θεσμό του Κυπέλλου Γαλλίας (7 φορές ως την φάση των 16 τηνη περίοδο μεταξύ 1991 και 2003, και δύο άλλες ως τα ημιτελικά).
Η ομάδα άρχισε σταδιακά να αποδυναμώνεται, αδυνατώντας, πλέον, να ανταγωνιστεί τις υπόλοιπες ομάδες του πρωταθλήματος, σε σημείο, μάλιστα, να γνωρίσει τον υποβιβασμό στην Νασιονάλ, το 2006. Η ομάδα υποχρεώθηκε να εγκαταλείψει το επαγγελματικό της καταστατικό το 2008, μέχρις ότου κατορθώσει να επιστρέψει στην δεύτερη κατηγορία, κάτι που πραγματοποιήθηκε το 2009. 

Πρόεδρος της Λαβάλ είναι ο Φιλίπ Ζαν, από το καλοκαίρι του 2007. Η πρώτη ομάδα, με προπονητή τον Φιλίπ Χίνσμπεργκερ, από την άφιξη του Φιλίπ Ζαν στην προεδρία, αγωνίζεται στην Λιγκ 2.
Lex Acilia Calpurnia

Με την ονομασία Lex Acilia Calpurnia, ή "Lex Calpurnia Acilia", φερόταν ένας ιδιαίτερος αυστηρός νόμος του Ρωμαϊκού Δικαίου που θεσπίστηκε στη διάρκεια της Ρωμαϊκής Δημοκρατίας , περί το 66 π.Χ.. Η ονομασία του νόμου αυτού λήφθηκε από τα ονόματα των δύο Ρωμαίων δικαστών που τον είχαν εισαγάγει.

Συμφωνα με τον νόμο αυτό επιβαλλόταν εκτός από αυστηρό πρόστιμο, μόνιμος αποκλεισμός από κάθε δημόσια θέση σε πρόσωπο που αποδεικνυόταν ότι είχε εμπλακεί σε περιπτώσεις δωροδοκίας ή εκλογικής διαφθοράς.
Ghetonia

Οι Ghetonia ("Γειτονία") είναι ελληνόφωνο (κατωιταλικά) συγκρότημα παραδοσιακής, κυρίως, μουσικής από την Γκρετσία Σαλεντίνα της νότιας Ιταλίας. 

Δημιουργήθηκε το 1992 από τους: Ρομπέρτο Λίτσι (τραγούδι και κιθάρα, μέλος του παλαιότερου συγκροτήματος "Canzoniere Grecanico Salentino"), Σαλβατόρε Κοτάρντο (σαξόφωνο) και Πιεράντζελο Κολούτσι, με σκοπό την διατήρηση και αναβίωση της μουσικής, της γλώσσας και της πολιτιστικής παράδοσης της περιοχής.

Η παρέα αυτή μεγάλωσε κατά τα επόμενα χρόνια με μουσικούς όπως τον Εμανουέλε Λίτσι (τραγούδι, κιθάρα), τον Φράνκο Νούτσο (κρουστά), τον Άντζελο Ούρσο (κοντραμπάσο), τον Αντμίρ Σκουρτάι (ακορντεόν) , τον Μάσιμο Πίνκα (κοντραμπάσο), τον Αντόνιο Κοτάρντο (φλάουτο) και τον Τζώρτζο Βέντολα (κοντραμπάσο).

Πέρα από την Ιταλία και την Ελλάδα όπου οι εμφανίσεις τους είναι συχνές, οι Γειτονία έχουν κάνει πολλές συναυλίες και στα Βαλκάνια, στην Κούβα και στις ΗΠΑ.
MONU

‘Ονομα: MONUΤύπος: Εξαμηνιαίο περιοδικόΜορφή: ΠεριοδικόΣυντάκτης: [[Bernd Upmeyer]]Ίδρυση: Ιούνιος 2004Έδρα: 7Β Kipstraat, [[Ρότερνταμ]], [[Ολλανδία]]Κυκλοφορία: 3.000 αντίτυπα ανά τεύχοςΙστοσελίδα: www.monu-magazine.com

Το MONU είναι αγγλόφωνο, εξαμηνιαίο περιοδικό για την πολεοδομία, που εστιάζει στην πόλη, με την ευρεία έννοια του όρου, συμπεριλαμβανομένων της πολιτικής, γεωγραφικής, οικολογικής, και κοινωνικής της πλευράς, καθώς και της δομής και της αρχιτεκτονικής της. Συνεπώς η αρχιτεκτονική είναι ένα από τους πολλούς τομείς που καλύπτει το περιοδικό – τομείς που συμπεριλαμβάνονται στον ευρύτερο όρο “urbanism”. Το "MONU" εκδίδεται στο Ρόττερνταμ της Ολλανδίας. Η συναπτή έκδοση άρχισε τον Ιουνίου του 2004. Αυτοπροσδιορίζεται ως ανεξάρτητη, μη κονφορμιστική, ειδικευμένη έκδοση που συλλέγει κριτικά άρθρα, εικόνες, ιδέες και αστικές θεωρίες από αρχιτέκτονες, πολεοδόμους και θεωρητικούς ανά τον κόσμο, σε ένα δεδομένο θέμα. 

Το "MONU" επιχειρεί να εξετάσει σημαντικά θέματα για το μέλλον των πόλεών μας και των αστικών περιοχών, από ευρείες πλευρές και να παραγάγει μία βάση για συγκριτική ανάλυση. Οι διαφορετικές οπτικές γωνίες, τα διαφορετικά πλαίσια και οι διαφορετικές μέθοδοι ανάλυσης επιτρέπουν την εξερεύνηση διαφόρων πεδίων ποικιλοτρόπως. Ο συνδυασμός κειμένων και πρακτικών θεμάτων, παράγωγα ποικίλων πολιτισμών και διαφορετικών επαγγελματικών αντικειμένων, δημιουργεί νέες αντιλήψεις για τα πολύπλοκα φαινόμενα που συνδέονται με τις πόλεις. Το "MONU" στοχεύει σε πολυμαθείς αναγνώστες και διεκδικεί ένα κοινό που συμπεριλαμβάνει πολλούς σημαίνοντες αρχιτέκτονες και αστικούς αναλυτές. Το περιοδικό αποτελεί έδαφος για ανταλλαγή ιδεών και συνεπώς απαρτίζει μια συλλογή πληροφοριών για τον όρο “urbanism”.
Λουθ Κασάλ

Η Λουθ Κασάλ (Luz Casal) (: [luθ kaˈsal]), είναι διάσημη Ισπανίδα τραγουδίστρια.
Blackmore's Night

Οι Blackmore's Night είναι ένα βρετανόαμερικανικό συγκρότημα της folk ροκ μουσικής το οποίο αποτελείται από τον πρώην κιθαρίστα των Deep Purple και Rainbow, Ρίτσι Μπλάκμορ και τη σύζυγο του Κάντις Νάιτ στα φωνητικά.
Τσαρλς Λότον

Ο Τσαρλς Λότον ("Charles Laughton", 1 Ιουλίου 1899 – 15 Δεκεμβρίου 1962) ήταν Άγγλος ηθοποιός και σκηνοθέτης, βραβευμένος με Όσκαρ Α' Ανδρικού Ρόλου για την ταινία "Ερρίκος Η' (The Private Life of Henry VIII)" το 1933.

Ο Λότον διδάχτηκε την υποκριτική στη Βασιλική Ακαδημία των Δραματικών Τεχνών του Λονδίνου κι εμφανίστηκε για πρώτη φορά στο θεατρικό σανίδι το 1926. Υποδύθηκε μεγάλη γκάμα κλασικών και μοντέρνων ρόλων, αφήνοντας θετικές εντυπώσεις ερμηνεύοντας Σαίξπηρ στο Old Vic. Η φήμη του τον οδήγησε στο Χόλιγουντ, αλλά συνέχισε να εμφανίζεται σε μερικές από τις πιο αξιοσημείωτες βρετανικές παραγωγές της δεκαετίας του '30, σε συνεργασία με τον παραγωγό Αλεξάντερ Κόρντα.

Οι σημαντικότερες ταινίες του Λότον είναι οι: "Μις Μπάρετ (The Barretts of Wimpole Street, 1934)", "Ναυτική Ανταρσία (Mutiny on the Bounty, 1935)", "Ruggles of Red Gap, 1935", "Η Ταβέρνα της Τζαμάικα (Jamaica Inn, 1939)", "Η Παναγία των Παρισίων (The Hunchback of Notre Dame, 1939)", "Η Εκλογή του Χόμπσον (Hobson's Choice, 1954)", "Μάρτυς Κατηγορίας (Witness for the Prosecution, 1954)" και "Σπάρτακος (Spartacus, 1960)". Στα τελευταία χρόνια της καριέρας του ανέλαβε τη σκηνοθεσία. Γύρισε μόλις μια ταινία για τη μεγάλη οθόνη, το Φιλμ Νουάρ "Η Νύχτα του Κυνηγού (The Night of the Hunter, 1955)", η οποία ήταν αποτυχημένη εμπορικά, αν και σήμερα θεωρείται μια από τις καλύτερες της περιόδου. Ανέλαβε επίσης τη σκηνοθεσία των θεατρικών παραστάσεων "Caine Mutiny Court Martial" και "Don Juan in Hell" του Τζορτζ Μπέρναρντ Σω στο οποίο επίσης πρωταγωνίστησε. Ήταν παντρεμένος με την ηθοποιό Έλσα Λάντσεστερ με την οποία έζησε μέχρι και το θάνατό του.
Λίμνη Μπάλατον

thumb|right|255px|Η Λίμνη Μπάλατον τον χειμώνα
Η λίμνη Μπάλατον (Balaton) είναι μεγάλη λίμνη γλυκού νερού στην Ουγγαρία, στην περιοχή της Υπερδουναβίας, νοτιοδυτικά της Βουδαπέστης. Με έκταση 592 τ.χλμ. είναι η μεγαλύτερη λίμνη στην Κεντρική Ευρώπη και ένας από τους κυριότερους τουριστικούς προορισμούς στην Ουγγαρία. Η μεγαλύτερη εισροή νερού στη λίμνη είναι αυτή του ποταμού Ζάλα και το κανάλι του Sió η μοναδική εκροή.

Η ορεινή περιοχή της βόρειας όχθης της Μπάλατον, ο Βακονικός Δρυμός, είναι γνωστή για την ιστορία της και για την οινοπαραγωγή της, ενώ η πεδινή νότια όχθη είναι γνωστή για τα θέρετρά της.
Ρόναλντ Κόλμαν

Ο Ρόναλντ Κόλμαν ("Ronald Charles Colman", 9 Φεβρουαρίου 1891 - 19 Μαΐου 1958) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία "Διπλή Ζωή' (A Double Life)" το 1947. Ο ηθοποιός είναι επίσης γνωστός για τη συμμετοχή του στις ταινίες "Υπό την Σκιάν της Λαιμητόμου (A Tale of Two Cities, 1935)", "Χαμένος Ορίζοντας (Lost Horizon, 1937)", "Ο Αιχμάλωτος της Ζέντα (The Prisoner of Zenda, 1937)", "Αιχμάλωτοι του παρελθόντος (Random Harvest, 1942)" και "Ανθρώπινη δικαιοσύνη (The Talk of the Town, 1942)".
Περίλαος

Στην ελληνική μυθολογία με το όνομα Περίλαος είναι γνωστός ένας Σάμιος πρίγκιπας, γιος του Αγκαίου, βασιλιά των Σαμίων Λελέγων, και της Σαμίας,θυγατέρας του ποτάμιου θεού Μαιάνδρου. Αδέλφια του Περιλάου ήταν ο Ένουδος, ο Σάμος, ο Αλίθερσος και η Παρθενόπη.
Ζαν Ερμάν

Ο Ιωάννης ή Ζαν Ερμάν ("Johannis" ή "Johann" ή "Jean Hermann") (* 31 Δεκεμβρίου 1738 Μπαρ (Barr), † 4 Οκτωβρίου 1800 Στρασβούργο) ήταν Γάλλος φυσιοδίφης, γιατρός και ζωολόγος.

Σπούδασε ιατρική στο Πανεπιστήμιο του Στρασβούργου από όπου, το 1763, έλαβε τον τίτλο του διδάκτορα με την διατριβή "Cardamomi historiam et vindicias". Το 1969 διορίστηκε καθηγητής ιατρικής στη Σχολή Δημόσιας Υγείας του Στρασβούργου, και το 1778 καθηγητής φιλοσοφίας. Τελικά, το 1778, έλαβε την έδρα της Φυσικής ιστορίας και Ιατρικής. Όταν ιδρύθηκε η σχολή ιατρικής το 1796, έγινε καθηγητής της βοτανικής και φαρμακογνωσίας. Δίδασκε σε τρεις γλώσσες -γερμανικά, λατινικά και γαλλικά.

Σημαντικότερο του έργο θεωρείται το "Tabula affinitatum animalium : olim academico specimine edita nunc uberiore commentario illustrata cum annotationibus ad historiam naturalem animalium augendam facientibus" (Πίνακας σχέσεων των ζώων)(1783). Το "Observationes zoologicae quibus novae complures" εκδόθηκε μετά τον θάνατό του, το 1804. Ο Δήμος Στρασβούργου εξαγόρασε 1804 τις συλλογές (ορυκτολογικές, ζωολογικές και άλλες) και τα έργα του Ζαν Ερμάν, για λογαριασμό του Ζωολογικού Μουσείου του Στρασβούργου όπου και εκτίθενται.

Περιέγραψε πρώτος την μεσογειακή φώκια το 1779. Προς τιμήν του Ερμάν ονομάστηκε η μεσογειακή χελώνα ("Testudo hermanni") καθώς ο ολότυπος προερχόταν από την συλλογή του.
thumb|220px|left|Κέρινο ομοίωμα του Ζαν Ερμάν μέσα στο εργαστήριό του στο "Ζωολογικό Μουσείο του Στρασβούργου"
Κοριάκσκι

To Κοριάκσκι (ρώσικα: Коря́кская со́пка) είναι ενεργό ηφαίστειο στη χερσόνησο Καμτσάτκα. Το ηφαίστειο βρίσκεται 28 χιλιόμετρα μακριά από την πόλη Πετροπάβλοφσκ Καμτσάτσκι, την μεγαλύτερη της Καμτσάτκας. Η πρόσφατη ηφαιστειακή δραστηριότητα περιλαμβάνει ασθενείς εκρήξεις, με την πιο πρόσφατη να λαμβάνει χώρα το 2009. Εξαιτίας των ισχυρών του εκρήξεων και της εγγύτητάς του με μεγάλο αστικό κέντρο, το Κοριάκσκι μαζί με το γειτονικό Αβατσίνσκι αναγνωρίζονται ως ηφαίστεια δεκαετίας. Το βουνό πήρε το όνομά του από τους ιθαγενείς της περιοχής, τους Κοριάκες.
Καρίμσκι

Το Καρίμσκι (ρώσικα: Карымская сопка) είναι ενεργό στρωματόηφαίστειο στην χερσόνησο Καμτσάτκα. Το βουνό ύψους 1.486 μέτρων είναι ένας συμμετρικός κώνος ο οποίος βρίσκεται μέσα σε μια καλντέρα διαμέτρου 5 με 6 χιλιομέτρων. Η καλντέρα σύμφωνα με αποτέλεσματα ραδιοχρονολόγησης δημιουργήθηκε πριν 7.600 με 7.700 χρόνια. Η έκρηξη αυτή είχε ισχύ 6 στην κλίμακα VEI. Ο σημερινός κώνος του Καρίμσκι άρχισε να αναπτύσεται 2.000 χρόνια μετά την δημιουργία της καλντέρας. Σήμερα είναι από τα ενεργότερα ηφαίστεια στην ανατολική ζώνη της Καμτσάτκας.

Η συνολική δραστηριότητα του Καρίμσκι χωρίζεται σε δύο εκρηκτικούς κύκλους, από 4100-800 π.Χ. και 1500 μέχρι σήμερα. Κατά το μεσοδιάστημα των 2.300 ετών το Καρίμσκι ήταν ανενεργό. Κατά το πρώτο κύκλο οι εκρήξεις ήταν ισχυρές με μάγμα βασαλτικής ανδεσιτικής-δακιτικής σύστασης. Σήμερα η εκρηκτική δραστηριότητα του Καρίμσκι περιλαμβάνει εκρήξεις βουλκανικού ή βουλκανικού-στρομπολικού τύπου, με μέτριας ισχύος εκρήξεις και πιο σπάνια ροές λάβας από ανδεσίτη.

Οι ηφαιστειακοί κίνδυνοι που συνδέονται με το Καρίμσκι είναι η πτώση ηφαιστειακής στάχτης, οι ροές λάβας, οι πυροκλαστικές ροές και οι κατολίσθεις. Οι εκρηκτικές στήλες φτάνουν συνήθως σε ύψος 2,5 με 3 χιλιόμετρα, αλλά έχουν καταγραφεί στήλες ύψους 10 χιλιομέτρων. Η δραστηριότητά του μπορεί να προκαλέσει προβλήματα στις τοπικές αεροπορικές συνδέσεις. Το Καρίμσκι απέχει 115 χιλιόμετρα από το Πετροπάβλοφσκ Καμτσάτσκι, τη μεγαλύτερη πόλη της Καμτσάτκας.
Τα Ερείπια των Αθηνών

thumb|200px|Άποψη προς την Ακρόπολη από την Αγορά.
Τα Ερείπια των Αθηνών ("Die Ruinen von Athen"), έργο 113, είναι έργο του Λούντβιχ βαν Μπετόβεν που γράφηκε για την μουσική επένδυση του ομώνυμου θεατρικού έργου του Άουγκουστ φον Κότσεμπου.
Χαλκοθήκη

H Χαλκοθήκη ήταν κτίριο στην Ακρόπολη. Είχε διαστάσεις 15 x 41 μέτρων και βρίσκονταν μεταξύ Προπυλαίων και Παρθενώνα. Μπροστά στην βορεινή του πλευρά είχε πρόναο. Η στοά του πρόναου είχε πλάτος 4,5 μέτρων. Στον χώρο αυτό βρίσκονταν αποθηκευμένα τα πολεμικά όπλα των Αθηναίων. Φύλακες της αποθήκης ήταν οι διαχειριστές του θησαυρού του Παρθενώνα. Το κτίριο δεν σώζεται σήμερα. 

Η ονομασία του κτίσματος αλλά και η λειτουργία του έγιναν γνωστά από επιγραφές του 4ου αιώνα π.Χ. Μια πλάκα αναγράφει τα αντικείμενα που βρίσκονταν αποθηκευμένα στην Χαλκοθήκη καθώς και την ανάγερση στήλης μπροστά από το κτίριο. Ερείπια κτίσματος που βρέθηκαν στα ανατολικά του θυσιαστηρίου της Αρτέμιδος Βραυρωνίας (Βραυρώνινο) και ακριβώς νοτιοδυτικά από τον Παρθενώνα φαίνεται πως ανήκαν στην Χαλκοθήκη. Διασώζονται μόνο ελάχιστα θεμέλια ασβεστόλιθου και μερικά κομμένα βράχια. Για να υπάρχει χώρος για τη στοά, το νοτιότερο τμήμα των πέτρινων σκαλοπατιών που κατευθυνόταν προς τη δυτική πρόσοψη του Παρθενώνα έπρεπε να κοπεί. Έτσι, πιστέυεται πως αυτή η στοά ήταν προσθήκη των αρχών του 4ου αιώνα π.Χ., ενώ το κύριο κτίριο φαίνεται να ήταν σύγχρονο του Παρθενώνα, δηλαδή προς τα μέσα του 5ου αιώνα π.Χ. Φαίνεται πως υπήρξε μια εκτεταμένη ανακαίνιση κατά τη ρωμαϊκή εποχή, όπως αποδεικνύεται από αριθμό τμημάτων αρχιτεκτονικών μελών τα οποία είναι οπωσδήποτε χρονολογούμενα στη Ρωμαϊκή εποχή και ταιριάζουν με αυτά της Χαλκοθήκης.
Καρράρα

Η Καρράρα (ιταλ. "Carrara") είναι πόλη και δήμος της επαρχίας Μάσσα-Καρράρα (Τοσκάνη, Ιταλία), αξιοσημείωτη για το λευκό ή και μπλε-γκρίζο μάρμαρο που εξορύσσει. Βρίσκεται στον ποταμό Καρριόνε (Carrione), περίπου 100 χιλιόμετρα (62 μίλια) δυτικά προς βορειοδυτικά της Φλωρεντίας.

Το σύνθημα της είναι Φορτιτούντο μέα (Fortitudo mea), που στα λατινικά σημαίνει «η δύναμή μου».
Κρονότσκι

thumb|285px|Το ηφαίστειο Κρονότσκι το 1990
Το Κρονότσκι (ρωσικά: Кроноцкая сопка) είναι ένα μεγάλο στρωματοηφαίστειο στη χερσόνησο Καμτσάτκα. Το ηφαίστειο είναι γνωστό για το συμμετρικό, κωνικό του σχήμα, συγκρίσιμο με αυτό των ηφαιστείων Φούτζι στην Ιαπωνία και Μαγιόν στις Φιλιππίνες. Το ηφαίστειο βρίσκεται ανάμεσα στον Ειρηνικό Ωκεανό και τη λίμνη Κρονότσκι, τη μεγαλύτερη στην Καμτσάτκα. Η λίμνη δημιουργήθηκε όταν λάβα από το ηφαίστειο δημιούργησε ένα φράγμα στον ποταμό Λιστβενίτσναγια.
Μπάια Μάρε

Η Μπάια Μάρε ("Baia Mare", Oυγγρικά "Nagybánya", Γερμανικά "Frauenbach", Ουκρανικά Бая-Маре, Λατινικά "Rivulus Dominarum", Γίντις " באניע‎", Banya) είναι πόλη της Ρουμανίας στο βορειοδυτικό τμήμα της χώρας, κατά μήκος του Ποταμού Σάσαρ. Είναι πρωτεύουσα της επαρχίας Μαραμούρες. Βρίσκεται περίπου 600 χιλιόμετρα βορειοδυτικά του Βουκουρεστίου, 70 χιλιόμετρα από τα σύνορα με την Ουγγαρία και 50 χιλιόμετρα από τα σύνορα με την Ουκρανία.

Ευρισκόμενη νότια των Ορέων Ιγκνις και Γκουτάι, η Μπάια Μάρε είχε πληθυσμό 123.738 με την απογραφή του 2011 και μητροπολιτική περιοχή 215.932 κατοίκων.
Μίμης Σουλιώτης

Ο Μίμης Σουλιώτης (1949 - 2012) ήταν Έλληνας συγγραφέας, ποιητής, εκδότης και πανεπιστημιακός.
Ανάθημα του Αττάλου

Το Ανάθημα του Αττάλου ήταν σύμπλεγμα χάλκινων αγαλμάτων, τα οποία δώρισε ο βασιλιάς της Περγάμου Άτταλος Α΄ ο Σωτήρ στους Αθηναίους. Αποτελούνταν από πενήντα ή και περισσότερα αγάλματα που έστεκαν στο νοτιοανατολικό άκρο της Ακρόπολης Αθηνών. Τα αγάλματα παρίσταναν τις νίκες των Ελλήνων, ή των θεών υπέρ των γιγάντων, αμαζόνων, Περσών και Γαλατών. Πολλά από αυτά σώζονται μέχρι τις ημέρες μας και φυλάσσονται σε μουσεία ανά τον κόσμο.
Μεταγένης ο Ξυπέτιος

Ο Μεταγένης ο Ξυπέτιος ήταν αρχαίος Αθηναίος μηχανικός και αρχιτέκτονας που άκμασε τον 5ο αιώνα π.Χ..
Σταύρος Παπαδόπουλος

Ο Σταύρος Παπαδόπουλος (γεννημένος στις 6 Σεπτεμβρίου 1953) είναι Κύπριος προπονητής ποδοσφαίρου και πρώην ποδοσφαιριστής.
Άρης Βουδούρης

Ο Άρης Βουδούρης (Σιάτιστα, 1927 - Αθήνα, 4 Μαρτίου 1990) ήταν Έλληνας επιχειρηματίας και εκδότης, με πλούσια φιλανθρωπική δράση.
Πίτερ Οφορίκουε

Ο Πίτερ Οφορίκουε (αγγλικά: "Peter Ofori-Quaye", γεννημένος στις 21 Μαρτίου 1980) είναι Γκανέζος πρώην διεθνής ποδοσφαιριστής ο οποίος αγωνιζόταν ως επιθετικός. Ο Οφορίκουε κατείχε το ρεκόρ του νεότερου σκόρερ στην ιστορία του Τσάμπιονς Λιγκ, καθώς ήταν μόλις 17 ετών και 194 ημερών όταν σκόραρε με την φανέλα του Ολυμπιακού, εναντίον της Ρόζενμποργκ στις 1 Οκτωβρίου του 1997, ρεκόρ που άντεξε μέχρι την 10η Δεκεμβρίου 2019. Είναι 32 φορές διεθνής με την Εθνική Γκάνας, ενώ έχει πετύχει και 17 γκολ.
Leroy Merlin

Η Leroy Merlin είναι γαλλική εταιρεία για τη βελτίωση της κατοικίας. Εστιάζει σε έξι βασικούς τομείς: DIY, κατασκευές, κηπουρική, εξοπλισμό υγιεινής, ανανεώσιμη ενέργεια και εσωτερική διακόσμηση. Διαθέτει υποκαταστήματα σε 13 χώρες.
Υβ Τριαντάφυλλος

Ο Υβ Τριαντάφυλλος (γεννημένος στις 27 Οκτωβρίου του 1948) είναι Ελληνογάλλος παλαίμαχος ποδοσφαιριστής ο οποίος αγωνιζόταν στην θέση του επιθετικού. Θεωρείται ένας από τους καλύτερους επιθετικούς που πέρασαν από την Ελλάδα, καθώς πραγματοποίησε εκπληκτικές εμφανίσεις με την ομάδα του Ολυμπιακού, αλλά και της Καλλιθέας, πετυχαίνοντας συνολικά 88 γκολ σε 5 αγωνιστικές σεζόν.
Ηλίας Ταληκριάδης

Ο Ηλίας Ταληκριάδης (Ξάνθη, 10 Ιουλίου 1965) είναι Έλληνας παλαίμαχος διεθνής ποδοσφαιριστής, που αγωνιζόταν στην θέση του τερματοφύλακα.
Πάλπατιν

Ο Σιβ Πάλπατιν, γνωστός και αλλιώς ως Νταρθ Σίντιους, είναι ένας φανταστικός χαρακτήρας, και ο κύριος ανταγωνιστής της σειράς ταινιών επιστημονικής φαντασίας του Τζορτζ Λούκας "Ο Πόλεμος των Άστρων". Τον υποδύεται ο ηθοποιός Ίαν ΜακΝτάιαρμιντ.

Ο Πάλπατιν κάνει την πρώτη του εμφάνιση ως ο ανώνυμος Αυτοκράτορας της Γαλαξιακής Αυτοκρατορίας το 1980, στο "Επεισόδιο V - Η Αυτοκρατορία Αντεπιτίθεται", με την φωνή του να δίδεται από τον ηθοποιό Κλάιβ Ρέβιλλ. Στην επανέκδοση του 2004 τον υποδύεται ο Ίαν ΜακΝτάιαρμιντ. Είναι μια γηραιά, χλωμή μορφή που φοράει μαύρο μανδύα. Στο "Επεισόδιο VI - Η Επιστροφή των Τζεντάι", Ο Πάλπατιν (τώρα με την ερμηνεία του ΜακΝτάιαρμιντ) επιβλέπει τα τελευταία στάδια του πολέμου ανάμεσα στην Επαναστατική Συμμαχία και την Αυτοκρατορία, με αποκορύφωμα την σύγκρουσή του με τον Λουκ Σκαϊγουώκερ, στην οποία ο Πάλπατιν σκοτώνεται.

Ο Πάλπατιν εμφανίζεται ως ένας επιτήδειος και παραπλανητικός στον χειρισμό ατόμων και γεγονότων για να επιτύχει τους σκοπούς του. Η βασική επιθυμία του Πάλπατιν είναι να έχει απόλυτη δύναμη και εξουσία. Παρουσιάζει τον εαυτό του δημόσια ως ένα σεμνό, ευγενή και άκακο άνθρωπο. Όμως πίσω από την εμφανή προσωπικότητα του, στην πραγματικότητα είναι ένας αδίστακτος μεγαλομανής.

Στην αρχική τριλογία, Ο Πάλπατιν είναι ένας μεσήλικας πολιτικός της Δημοκρατίας που ανέρχεται στην εξουσία μέσω της εξαπάτησης και της δολιότητας. Ως ο Γερουσιαστής από τον πλανήτη Ναμπού και αργότερα ως Καγκελάριος της Δημοκρατίας, συμπεριφέρεται εξωτερικά ως ένας δημόσιος λειτουργός με καλές προθέσεις και υποστηρικτής του δημοκρατικού πολιτεύματος, όμως κάτω από την πρόσχαρη εικόνα του κρύβεται η πραγματική του ταυτότητα: αυτή του Νταρθ Σίντιους, του Σκοτεινού Άρχοντα των Σιθ. Ως Πάλπατιν και Σίντιους ταυτόχρονα, βάζει σε εφαρμογή μια σειρά γεγονότων—όπως τον Πόλεμο των Κλώνων—που τελικά καταστρέφουν τους Ιππότες Τζεντάι και την Δημοκρατία, επιτρέποντας του να εισάγει την Γαλαξιακή Αυτοκρατορία, ένα βίαιο και απολυταρχικό καθεστώς.

Από την πρώτη προβολή της ταινίας "Η Επιστροφή των Τζεντάι", ο Πάλπατιν έγινε στην ποπ κουλτούρα σύμβολο του κακού και της ύπουλης εξαπάτησης.
Εντ Σίραν

O Έντουαρντ Κρίστοφερ "Εντ" Σίραν (Edward Christopher "Ed" Sheeran, 17 Φεβρουαρίου 1991) είναι Βρετανός τραγουδιστής και συνθέτης. 

Γεννήθηκε στο Δυτικό Γιόρκσαιρ και μεγάλωσε στο Φράμλινγχαμ της αγγλικής κομητείας Σάφοκ. Τρία χρόνια μετά την αρχή της καριέρας του, το 2008, μετακόμισε στο Λονδίνο, ελπίζοντας σε μεγαλύτερη επιτυχία. Στις αρχές του 2011 ο Εντ Σίραν κυκλοφόρησε έναν δικό του δίσκο με τίτλο "No. 5 Collaborations Project", ο οποίος τράβηξε την προσοχή του Έλτον Τζον και του Τζέιμι Φοξ. Στη συνέχεια υπέγραψε συμβόλαιο με την Asylum Records. Έτσι, κυκλοφόρησε το πρώτο του προσωπικό άλμπουμ (+) (προφέρεται "Plus"), το οποίο το 2012 έγινε πλατινένιο στο Ηνωμένο Βασίλειο. Στα επόμενα χρόνια κέρδισε δύο BRIT Awards για τον καλύτερο άνδρα τραγουδιστή, ένα βραβείο British Breakthrough, ενώ το "The A Team" κέρδισε ένα Ivor Novello Award για τη μουσική και τους στίχους του. Το 2014 ήταν υποψήφιος για το βραβείο Καλύτερου Νέου Καλλιτέχνη στα 56α βραβεία Grammy. 

Η δημοτικότητα του Εντ Σίραν στο εξωτερικό εκτοξεύτηκε το 2012. Στις ΗΠΑ πραγματοποίησε μια εμφάνιση στο τέταρτο άλμπουμ "Red" της Τέιλορ Σουίφτ και έγραψε τα τραγούδια για το βρετανικό-ιρλανδικό συγκρότημα One Direction. Το τραγούδι του "The A Team" ήταν υποψήφιο ως τραγούδι της χρονιάς στα Βραβεία Γκράμι 2013 και το ερμήνευσε σε ντουέτο με τον Έλτον Τζον, κατά τη διάρκεια της τελετής. Πέρασε μεγάλο μέρος του 2013 περιοδεύοντας στη Βόρεια Αμερική, κάνοντας την έναρξη στην περιοδεία της Τέιλορ Σουίφτ, ονομαζόμενη ως "The Red Tour". Το φθινόπωρο του 2013 o Εντ Σίραν πραγματοποίησε τρεις παραστάσεις, οι οποίες ξεπούλησαν τα εισιτήριά τους, στο Madison Square Garden της Νέας Υόρκης. Το δεύτερο άλμπουμ του, με τίτλο (X) (προφέρεται "Multiply"), κυκλοφόρησε σε όλο τον κόσμο στις 23 Ιουνίου 2014 και βρέθηκε στην πρώτη θέση του UK Album Charts, αλλά και του αμερικανικού Billboard 200. Το 2015 το άλμπουμ (X) κέρδισε το βραβείο Brit (Brit Awards 2015) του βρετανικού άλμπουμ της χρονιάς και ήταν υποψήφιο για τα 57α βραβεία Γκράμι, ως άλμπουμ της χρονιάς. 

Το 2017 κυκλοφόρησε δύο καινούριες επιτυχίες, το "Shape of You" και το "Castle on the Hill", τα οποία αρχικά είχε γράψει για την Rihanna, αλλά τελικά κυκλοφόρησε ο ίδιος. Παράλληλα, κυκλοφόρησε το τρίτο του προσωπικό άλμπουμ, με τίτλο (÷) (προφέρεται "Divide"), το οποίο κέρδισε βραβείο Γκράμι καλύτερου ποπ άλμπουμ, ενώ το "Shape of You" το Γκράμι καλύτερης σόλο ερμηνείας.

Επιπλέον, εμφανίστηκε στο πρώτο επεισόδιο της έβδομης σεζόν της τηλεοπτικής σειράς "Game of Thrones", υποδυόμενος έναν στρατιώτη των Λάνιστερ.
Πολ Μιούνι

Ο Πολ Μιούνι ("Paul Muni", 22 Σεπτεμβρίου 1895 - 25 Αυγούστου 1967) ήταν Αμερικανός ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία "Λουί Παστέρ (The Story Of Louis Paster) " το 1936. Κατά τη δεκαετία του '30 θεωρούταν ένας από τους καλύτερους ηθοποιούς της εταιρίας Warner κι ήταν ένας από τους λίγους ηθοποιούς που είχαν το προνόμιο να επιλέγουν τους ρόλους που ήθελαν να ερμηνεύσουν.

Υποδυόταν συνήθως δυναμικούς ήρωες, όπως για παράδειγμα ο Τόνι Καμόντε στην ταινία "Σκάρφεϊς (Scarface, 1933)" και το υποκριτικό του εύρος ήταν αποτέλεσμα σκληρής δουλειάς και προετοιμασίας για την ερμηνεία του ρόλου που ήθελε να ερμηνεύσει. Πρωταγωνίστησε σε βιογραφικές ταινίες σημαντικών προσωπικοτήτων της παγκόσμιας ιστορίας και μελετούσε τις ιδιομορφίες του κάθε χαρακτήρα με σκοπό να τον απεικονίσει πιστά. Ήταν επίσης ικανός μακιγιέρ, ένα ταλέντο που του μετέδωσαν οι γονείς του που ήταν επίσης ηθοποιοί. Ξεκίνησε την καριέρα του ως ηθοποιός σε παιδική ηλικία, συμμετέχοντας σε παραστάσεις στο γίντις Θέατρο της Νέας Υόρκης. Σε ηλικία 12 ετών υποδύθηκε έναν άνδρα 80 χρονών, ενώ στην ταινία Seven Faces, υποδύθηκε 7 διαφορετικούς χαρακτήρες. Έλαβε συνολικά έξι υποψηφιότητες για Όσκαρ Α' Ανδρικού Ρόλου.
Βασίλης Οικονόμου

Ο Βασίλης Οικονόμου είναι Έλληνας πολιτικός, πρώην βουλευτής του ΠΑΣΟΚ, της ΔΗΜΑΡ και 4ος εκλεχθείς στο ψηφοδέλτιο επικρατείας της Νέας Δημοκρατίας στις εκλογές του Ιανουαρίου 2015.
Φεμινιστική Επιστημονική Φαντασία

Φεμινιστική Επιστημονική Φαντασία είναι μια υποκατηγορία της επιστημονικής φαντασίας η οποία επικεντρώνεται στον κοινωνικό ρόλο των γυναικών. Θέτει ερωτήματα σχετικά με τους τρόπους που η κοινωνία κατασκευάζει ρόλους ανάλογα με το φύλο, σχετικά με τη σημασία της αναπαραγωγής στις άνισες σχέσεις μεταξύ γυναικών και ανδρών. Κάποια από τα πιο ενδιαφέροντα έργα φεμινιστικής επιστημονικής φαντασίας έχουν καταπιαστεί με τα θέματα αυτά μέσω της αναπαράστασης ουτοπικών κοινωνιών, όπου τέτοιες ανισότητες φύλου δεν υπάρχουν, ή μέσω αναπαράστασης δυστοπιών, όπου οι ανισότητες φύλου είναι ιδιαιτέρως έντονες. Στην δεύτερη περίπτωση, συναντάμε την ανάγκη για συνέχεια στο φεμινιστικό πολιτικό έργο.
Άγγελος Κατακουζηνός

Ο Άγγελος Κατακουζηνός (1904 - 1982) ήταν Έλληνας ψυχίατρος - νευρολόγος.
Γουλιέλμος Άμποτ

Ο Γουλιέλμος Άμποτ ( 1906- 2001) ήταν αστρονόμος και πεζογράφος.

Γεννήθηκε στην Αθήνα το 1906, γιος του Νέλσονα Άμποτ και της Ευγενίας, με καταγωγή τη Θεσσαλονίκη. Σπούδασε φυσική και μαθηματικά στο Πανεπιστήμιο Αθηνών και μετεκπαιδεύτηκε στο Γαλλικό Ινστιτούτο Αστροφυσικής, στο Πανεπιστήμιο του Μίσιγκαν στις ΗΠΑ και την Αλάσκα. Κατά τη διάρκεια των φοιτητικών του χρόνων ταξίδεψε στη Συρία, τη Μεσοποταμία και την Κεντρική Αφρική. Διετέλεσε υφηγητής της Αστρονομίας στο Πανεπιστήμιο Αθηνών το 1948, ενώ παράλληλα δίδασκε και στην Αναργύρειο Σχολή Σπετσών. Επίσης δίδαξε στο γεωφυσικό ινστιτούτο της Αλάσκα.

Μεταπολεμικά, εγάστηκε σε έργα ανακατασκευής του βομβαρδισμένου λιμανιού του Πειραιά. Μέλος της Διεθνούς Αστρονομικής Ενωσης και της Αμερικανικής Αστρονομικής Εταιρείας, έχει πάρει μέρος σε πολλά συνέδρια Αστρονομίας.

Παράλληλα με την επιστημονική του δραστηριότητα, ο Αμποτ επιδόθηκε και στη λογοτεχνία. Το μυθιστόρημα "Γη και Νερό" (1936), με επίκεντρο τις ιστορίες των χανσενικών στο νησί της Σπιναλόγκας, προκάλεσε ευμενή σχόλια για το νεωτερικό του ύφος και την προβληματική του πάνω σε σύγχρονα πολιτικά και κοινωνικά ζητήματα της Ελλάδος και του κόσμου γενικότερα. "Η Επιδρομή" (1946) αναφέρεται στον Μακεδονικό Αγώνα και το "Δημήτριος Γαβριήλ" (1960), ένα χρονικό του ξενητεμού, σύμφωνα με το χαρακτηρισμό του ίδιου του συγγραφέα, τιμήθηκε με το Κρατικό Βραβείο Μυθιστορήματος. Είναι η ζωή ενός αστού της Διασποράς, ο οποίος είναι ταυτόχρονα και ένας χαρακτηριστικός τύπος Ελληνα. Ακολούθησαν τα μυθιστόρηματα "Ιόλη" (1970), "Συμεώνοφ" (1974), που τιμήθηκε με το βραβείο της Ακαδημίας Αθηνών, και τα διηγήματα "Εγώ ο Νόμος", για το οποίο έλαβε το Κρατικό Βραβείο Διηγήματος (1977).

Πέθανε στην Αθήνα το 2001.